L’alcalde de Burjassot sol·licita un nou conveni de col·laboració amb la Conselleria de Benestar Social per a la gestió de la Renda Garantida de Ciutadania
2025-07-24

Després del gir que ha donat la Generalitat Valenciana com a conseqüència de les eleccions autonòmiques de maig i la posterior constitució del nou Consell, l’alcalde de Burjassot, Rafa García, ha tornat a sol·licitar la Conselleria de Benestar Social, la signatura d’un nou conveni de col·laboració per a la Gestió de la Renda Garantida de Ciutadania (RGC).

Aquesta renda, d’acord amb la Llei 9/2007, de 12 de març, de la Generalitat Valenciana, s’estableix com el dret a una prestació econòmica, gestionada per la xarxa pública de serveis socials, la finalitat dels quals és prestar un suport que permeta afavorir la inserció sociolaboral de persones que manquen de recursos suficients per a mantenir un adequat benestar personal i/o familiar.

L’Ajuntament de Burjassot, des de març de 2009, va tenir signat un conveni de col·laboració amb la Conselleria per a la tramitació, lliurament i distribució de la RGC als destinataris individuals, en la qual el Consistori es considera com a entitat col·laboradora de la Generalitat per al lliurament i distribució als beneficiaris d’aquests fons públics que havien d’eixir de la Conselleria. No obstant açò, al març de 2013, el Ple de l’Ajuntament, amb els vots a favor de BLOC-Compromís, PSPV i EU i en contra del PP, va aprovar la denúncia d’aquest conveni “per incompliment reiterat de la Conselleria dels termes establerts en el mateix”.

Ara, davant aquesta nova etapa, Rafa García, com a màxim representant de l’Ajuntament de Burjassot, ha tornat a sol·licitar la Conselleria de Benestar Social, la signatura d’aquest conveni de col·laboració entre ambdues administracions, “en pro de promoure de manera activa, la inserció sociolaboral i prestar un suport econòmic a les persones amb menys recursos”.